Diari Oficial de la Generalitat Valenciana


Sumari del DOGV 4396, del 11-12-2002 (2002/12692)

RESOLUCIÓ de 19 de novembre de 2002, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del conveni de col·laboració entre la Conselleria de Medi Ambient i el Consell Superior d'Investigacions Científiques (a través del Centre d'Investigacions Científiques sobre Desertificació . CIDE), per a l'elaboració de documentació bàsica sobre els llocs d'interés comunitari proposats per a la seua inclusió en la Xarxa Natura 2000.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4396

Data del DOGV
:   11-12-2002

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2002/12097


Data del document
:   19-11-2002

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Agricultura, Pesca i Alimentació
    * protecció del medi ambient
    * documentació
    * cooperació administrativa

RESOLUCIÓ de 19 de novembre de 2002, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del conveni de col·laboració entre la Conselleria de Medi Ambient i el Consell Superior d'Investigacions Científiques (a través del Centre d'Investigacions Científiques sobre Desertificació - CIDE), per a l'elaboració de documentació bàsica sobre els llocs d'interés comunitari proposats per a la seua inclusió en la Xarxa Natura 2000. [2002/12656]
  
Subscrit, després de la tramitació prèvia reglamentària, entre la Conselleria de Medi Ambient i el Consell Sperior d'Investigacions Científiques (a través del Centre d'Investigacions Científiques sobre Desertificació - CIDE), el 31 de juliol de 2002, un conveni de col·laboració per a l'elaboració de documentació bàsica sobre els llocs d'interés comunitari proposats per a la seua inclusió en la Xarxa Natura 2000, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0718/2002, i que figura com a annex d'esta resolució.
  
València, 19 de novembre de 2002.- La subsecretària del Secretariat del Govern i Relacions amb les Corts: Amparo Koninckx Frasquet.
  
CONVENI DE COL·LABORACIÓ ENTRE LA CONSELLERIA DE MEDI AMBIENT I EL CONSELL SUPERIOR D'INVESTIGACIONS CIENTÍFIQUES (A TRAVÉS DEL CENTRE D'INVESTIGACIONS CIENTÍFIQUES SOBRE DESERTIFICACIÓ ?CIDE) PER A L'ELABORACIÓ DE DOCUMENTACIÓ BÀSICA SOBRE ELS LLOCS D'INTERÉS COMUNITARI PROPOSATS PER A LA SEUA INCLUSIÓ EN LA XARXA NATURA 2000.
  
València 31 de juliol de 2002
  
Reunits
  
D'una part, el senyor Fernando Modrego Caballero, conseller de Medi Ambient, d'acord amb el Decret 6/2002, de 25 de juliol (DOGV de 26.07.2002), del president de la Generalitat Valenciana en representació d'esta, facultat per a este acte per Acord del Govern Valencià de data 30 de juliol de 2002.
  
I d'altra part, el senyor Rolf Tarrach Siegel, President del Consell Superior d'Investigacions Científiques (d'ara endavant CSIC), Organisme Autònom adscrit al Ministeri de Ciència i Tecnologia, que actua en nom i representació d'aquell segons competència que té atribuïda per l'article 15.1 a) i f) de l'Estatut de l'Organisme Autònom Consell Superior d'Investigacions Científiques, aprovat per Reial Decret 1945/2000, d'1 de desembre (BOE 02.12.2000); així com segons el que preveu la disposició addicional tretzena de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/99, de 13 de gener.
  
Ambdues parts es reconeixen mútuament, en la representació amb què cada un intervé, amb capacitat legal i competència per a la formalització del present conveni i a tal efecte,
  
MANIFESTEN
  
Primer
  
Que d'acord amb el que disposen la Constitució espanyola i l'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, la Generalitat Valenciana és competent en matèries relacionades amb la protecció del medi ambient i d'espais naturals.
  
Segon
  
Que el Decret 7/2002, de 25 de juliol, del president de la Generalitat Valenciana, (DOGV de 26.07.2002), va assignar a la Conselleria de Medi Ambient les competències en matèria de medi ambient.
  
Tercer
  
Que la Conselleria de Medi Ambient, a fi de desenvolupar adequadament la proposta valenciana de Llocs d'Interés Comunitari per a la constitució de la Xarxa Natura 2000, considera d'interés la participació de personal investigador del Centre d'Investigacions sobre Desertificació (CIDE) del CSIC.
  
De conformitat amb el que exposa, acorden la formalització d'este conveni, d'acord amb les següents
  
CLÀUSULES
  
Primera
  
L'objecte d'este conveni és la col·laboració entre ambdues institucions per a investigar en la caracterització dels Llocs d'Interés Comunitari proposats per a la seua inclusió en la Xarxa Natura 2000, a efectes de facilitar l'accés a la informació i l'establiment de directrius generals de gestió, així com l'assessorament científic necessari per al disseny de les dites directrius.
  
Segona
  
La Conselleria de Medi Ambient autoritzarà la despesa i disposarà el crèdit per un import de 48.000 euros (7.986.528 pessetes) amb càrrec a la línia T4825000 del programa 55.62.797.11, Conservació del Medi Natural, a favor del Consell Superior d'Investigacions Científiques (CSIC), Centre d'Investigacions sobre Desertificació - CIDE, tal i com figura en la Llei 10/2001, de 27 de desembre, de Pressupostos de la Generalitat Valenciana per a l'exercici 2002 (DOGV núm. 4.158, de 31.12.2001).
  
Tercera
  
L'aportació de la Generalitat Valenciana, amb el límit màxim ressenyat a la clàusula segona, consistirà en el finançament del 100% de les actuacions descrites en la clàusula setena, prèvia certificació de la correcta execució de les activitats realitzades.
  
L'abonament al CSIC es farà de la següent manera:
  
El 30% de l'anualitat s'abonarà a la firma del conveni.
  
El Centre d'Investigacions sobre Desertificació (CIDE) podrà presentar una memòria parcial del treball realitzat, així com els justificants de les despeses ocasionades, en aqueix cas, es pagarà el 40% de la totalitat de l'ajuda.
  
La resta s'abonarà a la presentació de la memòria global del treball realitzat, i dels justificants de les despeses ocasionades, com a molt tard l'1 de desembre de 2002.
  
Les memòries i informes seran subscrits pel Dr. Juan Sánchez Díaz, com a responsable científic o persona que el substituïsca.
  
El pagament es realitzarà prèvia certificació de les despeses ocasionades per a la realització de l'activitat, expedida pel responsable de comptabilitat que corresponga del CSIC.
  
L'esmentada justificació serà aprovada per la directora general de Planificació i Gestió del Medi de la Conselleria de Medi Ambient.
  
Els ingressos al CSIC, es realitzaran al compte obert al seu nom en el Banc d'Espanya amb el número 9000/0001/20/215727588.1. El termini de pagament serà l'assenyalat en l'article 43 del Text Refós de la Llei d'Hisenda Pública Valenciana.
  
Quarta
  
La Direcció General de Planificació i Gestió del Medi de la Conselleria de Medi Ambient, expedirà una certificació acreditativa del lliurament dels informes presentats pel CSIC. Una vegada revisats, s'hi remetrà al CSIC, certificats de conformitat o disconformitat amb els mateixos.
  
Cinquena
  
Les dades i informes obtinguts durant la realització del projecte així com els resultats finals tindran caràcter confidencial i no es podran publicar o divulgar sense autorització prèvia recollida per escrit de cada una de les parts. Les conclusions obtingudes, una vegada confirmades, podran ser objectes de publicacions en les quals hauran de figurar les entitats i persones que han intervingut en el treball, tant de camp com de laboratori, fent esment a este conveni.
  
Sisena
  
El present conveni entrarà en vigor el dia de la seua signatura i la seua durada s'estendrà fins al 30 de desembre de l'any 2002. No obstant l'anterior, es podran imputar pel CSIC, les despeses relacionades amb l'objecte del conveni, realitzats a partir de l'1 de gener de 2002.
  
Setena
  
L'objecte dels treballs desenvolupats pel CIDE és la investigació sobre les característiques territorials i ambientals bàsiques dels llocs d'interés comunitari proposats per a la Comunitat Valenciana, en particular aquelles que presenten una especial incidència en l'establiment de directrius de gestió. Igualment, se considera objecte dels citats treballs la preparació de la informació disponible o generada per a cada lloc d'interés comunitari per a la seua consulta i divulgació. Els apartats previstos són els següents:
  
1. Preparació de la documentació dels LIC per a consulta pública:
  
1.1. Elaboració de la informació cartogràfica i textual dels LIC en format compatible amb la inclusió en una pàgina WEB.
  
1.2. Elaboració de l'esmentada informació per a la seua publicació.
  
2. Anàlisi territorial dels LIC:
  
2.1. Revisió de la delimitació proposada a escala 1:10.000
  
2.2. Recopilació d'informació temàtica per a cada LIC a escala 1:25.000
  
2.3. Contrast, a través de visita de camp, de la informació recopilada.
  
2.4. Presentació cartogràfica i textual de la informació.
  
3. Assessorament científic per a l'establiment de directrius que puguen ser utilitzades per a l'adopció, per part de la Conselleria de Medi Ambient, de línies de gestió.
  
Huitena
  
L'incompliment del que estableix el present conveni per alguna de les parts, facultarà a l'altra part per a optar per la resolució del conveni prèvia audiència de la part que haja incomplit.
  
Novena
  
Este document té la naturalesa dels Convenis de Col·laboració previnguts en l'article 3.1 c) de la Llei de Contractes de les Administracions Públiques, text refós aprovat per Reial Decret Legislatiu 2/2000, de 16 de juny, i restarà fora de la regulació de l'esmentada Llei, els principis de la qual no obstant s'aplicaran en la resolució de dubtes o llacunes que es pogueren plantejar. L'orde jurisdiccional contenciós administratiu serà el competent en el coneixement de litigis que eventualment se susciten com a conseqüència de la seua interpretació o la seua execució.
  
I perquè conste, en prova de conformitat les parts firmen el present document per triplicat exemplar i a un sol efecte en el lloc i data indicats en l'encapçalament.
  
El conseller de Medio Ambiente: Fernando Modrego Caballero.